Fervoja Muzeo de Azerbajĝano

La Fervoja Muzeo de Azerbajĝano ( Azərbaycan Dəmiryol Muzeyi) estas fervoja muzeo en Bakuo, Azerbajĝano. La muzeo estis malfermita en 2019.

Ĝi situas en la konstruaĵo de la historia fervoja stacio Sabunĉu en la urbocentro de Bakuo, proksime al la placo Jafar Jabbarli.

Historio 
La malfermo de la Azerbajĝana Fervoja Muzeo okazis la 19-an de novembro 2019, kun la partopreno de la prezidento Ilham Alijev.

Renovigo estis sekve plenumita en la muzeo, kiu estis fermita dum la pandemio de KOVIM-19. Ĝia kolekto estis pliriĉigita per novaj ekspoziciaĵoj, kaj ĝi ree malfermis la 28-an de decembro 2023.

La historia fervoja stacio Sabunĉu, proksime al la metroa stacio 28-a de Majo, estas hejmo de la Azerbajĝana Fervoja Muzeo. Ĉi tiu konstruaĵo estis komisiita la 6-an de julio 1926, je la tago de malfermo de la unua elektrigita fervojo en Azerbajĝano. Sabunchu en Bakuo estis la unua stacio, kiu ricevis elektrajn trajnojn.

La konstruaĵo estis desegnita laŭ la nacia arkitektura tradicio de Azerbajĝano. Ĝia stilo similas al tiu de la Palaco de Ŝirvanŝahoj pro sia aspekto kaj multaj konstruelementoj. La fenestroj de la konstruaĵo estas faritaj laŭ la stilo de la nacia "ŝabaka" arto. La dekoracio de la ŝirvanŝaha periodo ĉe la supra parto de la fasado ĉe la enirejo, sed ankaŭ la ŝtonaj ĉizadoj de leonoj ĉe la horloĝturo estas rimarkindaj.

 Muzeo 
La muzeo havas du ekspoziciejojn, kinejon, kaj plurajn ĉambrojn por organizi kulturajn kaj korporaciajn eventojn. Eventoj kiel subskribo de libroj, legohoroj, libro- kaj artekspozicioj, kaj renkontiĝoj kun publikaj figuroj okazas ĉi tie. En la ĉambroj okazas diversaj ekspozicioj rilate al la disvolvado de la fervojoj de Azerbajĝano, inkluzive de fotoj kaj videoj pri ilia historio ekde la 19-a jarcento, kaj modeloj de trajnoj.

 Referencoj 

 Eksteraj ligiloj 

 Oficiala retejo  () () ()
 Oficiala Fejsbuka Paĝo ()
 Oficiala Instagrama Paĝo ()

Kategorio:Fervojaj muzeoj en Azerbajĝano‎
Kategorio:Naciaj muzeoj en Azerbajĝano‎
Kategorio:Muzeoj en Bakuo
Kategorio:Muzeoj fonditaj en 2010-2019